Diari Oficial de la Generalitat Valenciana


Sumari del DOGV 3475, del 16-04-1999 (1999/2256)

ORDRE de 8 de març de 1999, de la Conselleria de Cultura, Educació i Ciència, per la qual es concedix l'autorització d'obertura i funcionament en diferents nivells educatius i la modificació de l'autorització, corresponent als altres nivells educatius, a diversos centres docents privats.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3475

Data del DOGV
:   16-04-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/2256


Data del document
:   08-03-1999

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

 Descriptors 

:   * Mutxamel
    * Orihuela
    * Picassent
    * Borriana
    * València
    * ensenyament privat

ORDRE de 8 de març de 1999, de la Conselleria de Cultura, Educació i Ciència, per la qual es concedix l'autorització d'obertura i funcionament en diferents nivells educatius i la modificació de l'autorització, corresponent als altres nivells educatius, a diversos centres docents privats. [1999/Q2256]
  
Els expedients han sigut iniciats a petició dels representants de la titularitat dels centres privats que s'indiquen en l'annex, els quals sol·liciten l'autorització d'obertura i funcionament en diversos nivells educatius, i la consegüent modificació de l'autorització corresponent als altres nivells autoritzats.
  
La Direcció General de Centres Docents ha declarat, a través de resolucions individuals per a cada centre, l'adequació de les instal·lacions proposades, pel que fa a espais educatius, a allò disposat en el Reial Decret 1.004/1991, de 14 de juny (BOE de 26 de juny), pel qual s'establixen els requisits mínims dels centres que impartixen ensenyaments de règim general no universitaris.
  
Cada expedient inclou l'informe favorable de la Unitat Tècnica de Construccions i la relació de professors i titulacions respectives o, si és procedent, el compromís d'aportar-la abans de l'inici de les activitats educatives corresponents.
  
Vists la Llei Orgànica 8/1985, de 3 de juliol, (BOE de 4 de juliol), Reguladora del Dret a l'Educació; la Llei Orgànica 1/1990, de 3 d'octubre (BOE de 4 d'octubre), d'Ordenació General del Sistema Educatiu; el Reial Decret 173/1998, de 16 de febrer, pel qual es modifica i completa el Reial Decret 986/1991, de 14 de juny (BOE de 25 de juny), pel qual s'aprova el calendari d'aplicació de la nova ordenació del sistema educatiu; el Reial Decret 1.004/1991, de 14 de juny (BOE de 26 de juny), pel qual s'establixen els requisits mínims dels centres que impartixen ensenyaments de règim general no universitaris; i el Reial Decret 332/1992, de 3 d'abril (BOE de 9 d'abril) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament, en diversos nivells educatius a cadascun dels centres que s'indiquen en l'annex, del nombre d'unitats i capacitat màxima de llocs escolars que s'especifiquen.
  
Segon
  
Modificar, si és procedent, simultàniament, l'autorització corresponent als altres nivells educatius dels centres, en els termes que per a cadascun s'assenyalen en l'annex com a composició resultant de la resta del centre.
  
Tercer
  
Les autoritzacions referides al nivell d'Educació Secundària Obligatòria i les modificacions de les autoritzacions dels nivells encara no implantats esdevindran efectives progressivament, a mesura que s'implanten dits ensenyaments, segons el calendari vigent d'implantació de la Llei Orgànica, 1/1990, d'Ordenació General del Sistema Educatiu. Així mateix, els centres mantindran l'autorització que tenien per a impartir ensenyaments anteriors a la Llei Orgànica d'Ordenació General del Sistema Educatiu, mentre no s'extingisquen segons el calendari vigent d'aplicació de la nova ordenació del sistema educatiu.
  
DISPOSICIONS ADDICIONALS
  
Primera
  
Els centres que no hagen aportat la relació de professors i les titulacions respectives hauran de fer-ho davant la direcció territorial corresponent, que l'aprovarà, previ informe de la Inspecció Educativa, abans de l'inici de les activitats educatives corresponents.
  
Segona
  
Els centres hauran de complir allò que disposa en l'article 6 del Reial Decret 1.004/1991 (BOE de 26 de juny) i en el Decret 193/1988, de 12 de desembre (DOGV de 2 de febrer de 1989), del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
La present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Contra la present ordre, que posa fi a la via administrativa, l'interessat podrà interposar recurs contenciós administratiu, davant el Tribunal Superior de Justícia de la Comunitat Valenciana en el termini de dos mesos o 10 dies, si s'opta per seguir el procediment per a la protecció dels drets fonamentals de la persona, comptadors en els dos casos des de l'endemà a la seua notificació o publicació segons corresponga. Tot això segons el que es disposa en els articles 10,14, 46 i 115 de la Llei 29/1998, de 13 de juliol, Reguladora de la Jurisdicció Contenciós Administrativa.
  
València, 8 de març de 1999
  
El conseller de Cultura, Educació i Ciència,
  
MANUEL TARANCÓN FANDOS
  
ANNEX
  
Centre: Nuestra Señora de la Consolación
  
Titular: Religioses de la Consolació
  
Domicili: carrer de Santa Maria Rosa Molas, 28
  
Localitat: Burriana
  
Província: Castelló
  
Codi: 88486569
  
Ensenyaments que s'autoritzen:
  
- Educació Secundària Obligatòria per a 8 unitats i 240 llocs escolars.
  
Composició resultant de la resta del centre:
  
- 6 unitats d'Educació Infantil, II cicle, per a 150 llocs escolars.
  
- 12 unitats d'Educació Primària per a 300 llocs escolars.
  
Centre: Les Carolines
  
Titular: Escola les Carolines, Cooperativa Valenciana
  
Domicili: carrer del Tossal de la Mare de Déu, s/n
  
Localitat: Picassent
  
Província: València
  
Codi: 45432635
  
Ensenyaments que s'autoritzen:
  
- Educació Secundària Obligatòria per a 4 unitats i 120 llocs escolars.
  
Composició resultant de la resta del centre:
  
- 3 unitats d'Educació Infantil, II cicle, per a 60 llocs escolars.
  
- 6 unitats d'Educació Primària per a 150 llocs escolars.
  
Centre: CEBAT Centro de Estudios Atlas
  
Titular: José I. Garrigós Gosálvez i J. Luis Curt Tomás
  
Domicili: Carretera Sant Vicent-Sant Joan, km 8
  
Localitat: Mutxamel
  
Província: Alacant
  
Codi: 86106003
  
Ensenyaments que s'autoritzen amb efectes des de l'inici del curs 1997/1998: cicles formatius de:
  
- Tècnic superior en Anatomia Patològica i Citologia per a 2 grups i 60 llocs escolars.
  
- Tècnic superior en Gestió Comercial i Màrqueting per a 2 grups i 60 llocs escolars.
  
Composició resultant de la resta del centre:
  
- 16 unitats d'Educació Primària per a 400 llocs escolars.
  
- 4 unitats de Batxillerat Unificat Polivalent per a 160 llocs escolars.
  
Centre: Altaviana
  
Titular: Asociación para la Promoción de la Mujer Portomar
  
Domicili: carrer d'Almela i Vives, 5
  
Localitat: València
  
Província: València
  
Codi: 69716799
  
Ensenyaments que s'autoritzen: cicles formatius de:
  
- Tècnic superior en Allotjament per a 1 grup i 30 llocs escolars.
  
- Tècnic superior en Informació i Comercialització Turístics per a 1 grup i 30 llocs escolars.
  
Composició resultant de la resta del centre:
  
- 360 llocs escolars de Formació Professional de primer i segon grau de les branques i professions ja autoritzades.
  
Centre: Oratorio Festivo
  
Titular: Bisbat d'Orihuela-Alacant
  
Domicili: carrer de la Subida de San Miguel, s/n
  
Localitat: Orihuela
  
Província: Alacant
  
Codi: 40424339
  
Ensenyaments que s'autoritzen:
  
- Educació Secundària Obligatòria per a 4 unitats i 120 llocs escolars.
  
Composició resultant de la resta del centre:
  
- 3 unitats d'Educació Preescolar, per a 105 llocs escolars.
  
- 6 unitats d'Educació Primària per a 150 llocs escolars.
  
- 2 unitats d'Educació Especial per a 30 llocs escolars.